**NACRT**

**ZAKON O DOPUNAMA ZAKONA O DRŽAVNOM TUŽILAŠTVU**

**Član 1**

U Zakonu o Državnom tužilaštvu ("Službeni list Crne Gore", br. 11/15, 42/15, 80/17 i 10/18) u članu 16 poslije stava 2 dodaje se novi stav koji glasi:

„Državno tužilaštvo nadležno je za podnošenje zahtjeva za izdavanje evropskog naloga za hapšenje i zahtjeva za izdavanje evropskog istražnog naloga pred nadležnim organima, u skladu sa zakonom kojim se uređuje pravosudna saradnja u krivičnim stvarima između Crne Gore i država članica Evropske unije koje su u svoje pravne sisteme prenijele pravna akta Evropske unije kojima se uređuje pravosudna saradnja u krivičnim stvarima.“

**Član 3**

Ovaj zakon stupa na snagu osmog dana od dana objavljivanja u "Službenom listu Crne Gore", a primjenjivaće se od dana pristupanja Crne Gore Evropskoj uniji.

**O B R A Z L O Ž E NJ E**

**I. USTAVNI OSNOV ZA DONOŠENJE ZAKONA**

Ustavni osnov za donošenje Zakona o dopunama Zakona o Državnom tužilaštvu sadržan je u članu 16 tačka 3 Ustava Crne Gore, kojim je propisano da se zakonom, u skladu sa Ustavom, uređuju način osnivanja, organizacija i nadležnost organa vlasti i postupak pred tim organima, ako je to neophodno za njihovo funkcionisanje.

**II. RAZLOZI ZA DONOŠENJE ZAKONA**

Izradi Predloga Zakona o dopunama Zakona o Državnom tužilaštvu pristupilo se radi usaglašavanja Zakona o Državnom tužilaštvu sa Zakonom pravosudnoj saradnji u krivičnim stvarima sa državama članicama Evropske unije. Naime, u cilju omogućavanja pune i efikasne primjene Zakona pravosudnoj saradnji u krivičnim stvarima sa državama članicama Evropske unije, čijim odredbama je, između ostalog, propisana i nadležnost Državnog tužilaštva da podnosi zahtjeve za izdavanje evropskog naloga za hapšenje i zahtjeve za izdavanje evropskog istražnog naloga, neophodno je izvršti dopunu odredbi Zakona o Državnom tužilaštvu kojima se propisuje nadležnost Državnog tužilaštva

**III. USAGLAŠENOST SA PRAVNOM TEKOVINOM EVROPSKE UNIJE I POTVRĐENIM MEĐUNARODNIM KONVENCIJAMA**

Zakon o dopunama Zakona o Državnom tužilaštvu sadrži odredbu koja je u skladu sa sljedećim dokumentom Evropske unije:

* Okvirna odiuka Savjeta 2002/584/PUP od 13. juna 2002. o Evropskom nalogu za hapšenje i postupcima predaje izmedu država članica.

**IV. OBJAŠNJENJE OSNOVNIH PRAVNIH INSTITUTA**

Članom 1 Predloga zakona o dopunama Zakona o Državnom tužilaštvu predloženo je usklađivanje sa Zakona o pravosudnoj saradnji u krivičnim stvarima sa državama članicama Evropske unije. S tim u vezi propisuje se nadležnost Dražavnog tužilaštva da podnose zahtjeva za izdavanje evropskog naloga za hapšenje i zahtjev za izdavanje evropskog istražnog naloga pred nadležnim organima u skladu sa zakonom kojim se uređuje se pravosudna saradnja u krivičnim stvarima između Crne Gore i država članica Evropske unije koje su u svoje pravne sisteme prenijele pravna akta Evropske unije kojima se uređuje pravosudna saradnja u krivičnim stvarima.

Članom 2 propisano je da zakon stupa na snagu osmog dana od dana objavljivanja u „Službenom listu Crne Gore“, a primjenjivaće se od dana pristupanja Crne Gore Evropskoj uniji.

**V. SREDSTVA POTREBNA ZA SPROVOĐENJE OVOG ZAKONA**

Za sprovođenje ovog zakona nije potrebno obezbijediti dodatna sredstva u Budžetu Crne Gore.

**PREGLED ODREDBE ZAKONA O DRŽAVNOM TUŽILAŠTVU KOJE SE MIJENJA**

Stvarna i mjesna nadležnost

Član 16

Državno tužilaštvo postupa u skladu sa svojom stvarnom i mjesnom nadležnošću, ako zakonom nije drukčije propisano.

Radi ostvarivanja funkcije gonjenja učinilaca krivičnih djela i prekršaja Državno tužilaštvo je ovlašćeno da sa nadležnim organima utvrđuje i preduzima potrebne mjere na otkrivanju krivičnih i drugih zakonom utvrđenih kažnjivih djela i njihovih učinilaca.